Iiri mütoloogia

Iiri mütoloogia on keltide mütoloogiast kõige paremini säilinud osa. Iiri mütoloogial on suur ajalugu tänu roomlastele, kes otsustasid Iirimaale mitte tungida selle kauguse tõttu. Iiri mütoloogia on jagatud nelja tsüklisse: Mütoloogia tsükkel, Ulsteri tsükkel, Fianna tsükkel ning Kuningate tsükkel (või ka Ajaloo tsükkel). Iiri mütoloogia algab lugudega hõimudest ja jumalatest Iirimaal, räägib kangelaslike lugusid kuningatest ja sõdalastest ning lõpeb kuningate eludest ja sugupuudest jutustavate lugudega, millesse kõigisse on põimitud palju mütoloogilisi elemente. Iiri mütoloogia algab lugudest, mis räägivad jumala taolistest isikutest ja rahvastest kes tungisid Iirimaale. Peamiselt räägitakse nende lugudes Tuatha De Danannist (n-ö jumalate hõimust), kes tungisid esimestena Iirimaale ja kuidas teised rahvad nende vastu võitlesid, et Iirimaa endale saada. Iiri mütoloogia esimesed lood pärinevad raamatust Lebor Gabála Érenn. Lood räägivad Iirimaa tekkest, hõimudest kes seal valitsenud ning omavahel sõdinud. Tuntumad tegelased lugudest on jumalate hõim Tuatha Dé Danann, kellele pani aluse jumalannana Dana. Tuatha Dé Danann oli hõim, kes reisis suurel pilvel ühele saarele, kui olid oma maagia kasutuse perfektsuseni täiustanud ning saarest sai hiljem Iirimaa. Kõige olulisem lugu seoses Tuatha Dé Dananniga on "Cath Maige Tuireadh" ehk lugu Mag Tuireadhi sõjast, kus Tuatha De võitles teise jumalate hõimude ning deemonlike hiiglaste vastu, et säilitada võim Iirimaal.  Pikemalt artiklis Ulsteri tsükkel Ulaadi tsükkel keskendub tegevustele, mis toimuvad Ulsteri ja Connaughti provintsidest. Lood jutustavad kahe õukonna vahelistest konfliktidest, seal elavatest valitsejatest ja kangelastest ning nende sõpradest, perekonnast ja suhetest. Ulsteri tsükli lood on kirjutatud lühikeste proosa tekstidena, mille pikim ja olulisem lugu räägib sõjast Ulsteri ja Connaughti vahel ("Táin Bó Cúailnge"). Sõda alustasid Connaughti õukonna juhid kuninganna Medb ja kuningas Ailill Ulsteri kuningas Conchobari vastu, eesmärgiga saada Ulsteri õukonnast kätte valgete sarvedega pull, mis annab valitsemisõiguse pulli omanikule. Medb ja Ailill panid needuse Ulsterile, kuid neid peatas Cuchulainn. Proosatekstides oli Ulsteri kangelaseks Ulsteri kuninga Conchobari õukonnast pärit Cuchulainn, kes väidetavalt sarnanes Achilleusega. Cuchulainni ema oli kuningas Conchobari õde Dechtire ja isa oli jumal Lugh.  Pikemalt artiklis Fianna tsükkel See tsükkel räägib Iiri kangelasest Finn McCoolist (ka Fionn Mac Cumhaillist) ning tema sõdalastest Fianna Eireannist (ehk feenidest). Lood räägivad sellest, kuidas Finni isa tapeti ja Finn jäi saatuse tahtel druiidide kasvatada. Druiidid kasvatasid temast sõdalase, õpetasid teda küttima ja võitlema. Ta oli enamasti peidus, sest tema isa tapjad otsisid teda jätkuvalt taga. Finn läks tööle ühe kuninga juurde, kuid kui ta teada sai kes Finn on, ajas kuningas ta minema. Finn oskas malet mängida, küttida, võidelda, aga ta ei teadnud midagi lauludest ega luuletustest, seega läks Finn õppima druiidi Finnegase juurde. Finnegas elas Boine jõe ääres ning oli sealt aastaid proovinud püüda üht kala – "Teadmiste lõhe" ("Salmon of Knowledge"). Ühel päeval see tal õnnestus ning kui Finn seda Finnegasele valmistas, hoiatas see, et Finn kala ei sööks ega isegi maitseks. Kuid kogemata kalaga oma pöidla ära põletanud ja sõrme suhu pannud omandas Finn lõhest kõik maailma tarkused. Üks laialdasemalt tuntud lugu räägib ka sellest, kuidas enne Fianna Eireanni juhiks saamist Finn pidi täitma ülesande, et Fianna juhiks saada. Ülesandeks oli haldjaprintsi Ailleni peatamine ja tapmine. Aillen pani igal Samhainil (põlluharimise lõpu ja talve alguse festivalil) Tara mehed oma muusikaga magama ja põletas Tara katused ja maa oma maagiaga. Ailleni peatamiseks hoidis Finn ennast ärkvel, surudes oma oda endale nii tugevalt vastu nägu, et mitte magama jääda ja see tal õnnestus. Ta otsis üles Ailleni ja võttis maha tema pea, mille ta hiljem viis kuningale ning ülesande täitnud sai Finn McCool nüüd Fianna Eireanni juhiks. Finni lemmikuteks olid tema koerad allilmast – Bran ja Sgeolan.  Pikemalt artiklis Kuningate tsükkel Seda tsüklit tuntakse ka Ajaloo tsükli nime all. Tsükkel räägib kuningatest, kuningavõimust ning kuningate sugupuudest. Kuningate võimu aga piirati "geasaga", mida rohkem võimu kuningal oli, seda rohkem oli teda vaja piirata. Kui kuningas geasa järgi ei valitsenud murdis see püha sideme kuninga ja rahva vahel, mis võis saada kuningale saatuslikuks. Kuningate tsükkel jaguneb veel väiksemateks tsükliteks, kuid peamiselt jutustavad lood kuningas Cormac mac Airtist, kelle tegelaskuju võis põhineda tõelisel inimesel, lood on siiski enamasti mütoloogilised. Väidetavalt oli Cormac sõdalaste grupi Fianna Eireanni algataja. Padraig Mac Donnchadha (04.02.2012). "Four Cycles of Irish Mythology". Vaadatud 29.10.2017. "Tuatha De Danann". Originaali arhiivikoopia seisuga 8.06.2007. Vaadatud 6.11.2017. "Ulster cycle". Anne Nahkur (2005). Kirjandus antiigist renessansini. "The Cattle Raid of Cooley". Gerard Hannan. "Four Celtic Cycles". "The Heroic Legend of Fionn mac Cuimhaill". "King Cycle". Originaali arhiivikoopia seisuga 6. detsember 2017. "Cycle of Kings".